Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18003

b) az egymástól független párhuzamos megközelítések esetére a PANS-ATM (Doc 4444.) kiadványban meghatározottaktól eltérő más legkisebb távolságok, valamint egyéb körülmények alkalmazhatók, ha az illetékes hatóság megállapítja, hogy az ilyen eltérések nem befolyásolják hátrányosan a légijármű üzemeltetés biztonságát. Megjegyzés: A párhuzamos vagy közel párhuzamos műszeres futópályák egyidejű üzemeltetésének eljárásai és szükséges berendezései a PANS-ATM (Doc 4444) 4. részében, a PANS-OPS (Doc 8168) I. kötet 7. valamint II. kötet 2. és 3. részében találhatók. A vonatkozó útmutatót a Párhuzamos vagy közel párhuzamos műszeres futópályák egyidejű üzemeltetésének eljárásai Kézikönyve (Doc 9643) tartalmazza. Futópályák lejtviszonyai 3.1.13 Hosszirányú lejtés Ajánlás — A futópálya középvonal mentén mért legalacsonyabb és legmagasabb tengerszint feletti magasság különbség és a futópálya hossz hányadosából megállapított lejtés ne haladja meg az alábbi értéket: — 1 %, ahol a kód-szám 3 vagy 4; és — 2 %, ahol a kód-szám 1 vagy 2. 3.1.14 Ajánlás — A hosszirányú lejtés a futópálya egyik szakaszán se haladja meg az alábbi értéket: — 1.25 %, ahol a kód-szám 4 – azonban a futópálya első és utolsó negyedében a hosszirányú lejtés értéke ne haladja meg a 0.8 %-ot; — 1.5 %, ahol a kód-szám 3 – azonban a II. vagy III. kategóriájú precíziós megközelítésű futópálya első és utolsó negyedében a hosszirányú lejtés értéke ne haladja meg a 0.8 %-ot; és — 2 %, ahol a kód-szám 1 vagy 2. 2007/70/II. szám 3.1.15 A hosszirányú lejtés változása Ajánlás — Ahol a lejtés változása elkerülhetetlen, az egymást követő szakaszok közötti lejtviszony változás ne haladja meg az alábbi értéket: — 1.5 %, ahol a kód-szám 3 vagy 4; és — — 2 %, ahol a kód-szám 1 vagy 2. Megjegyzés: A futópálya előtti lejtés változására vonatkozó útmutató az A. Melléklet 4. szakaszában található. 3.1.16 Ajánlás — Az egyik lejtésből a másikba történő átmenetet ívelt felülettel biztosítsák, amelynek változása ne haladja meg az alábbi értékeket: — 0.1 % / 30 méter (30 000 méter legkisebb ívsugár) ahol a kód-szám 4; — 0.2 % / 30 méter (15 000 méter legkisebb ívsugár) ahol a kód-szám 3; — 0.4 % / 30 méter (7500 méter legkisebb ívsugár) ahol a kód-szám 2 vagy 1. 3.1.17 Látási távolság (beláthatóság) Ajánlás — Ahol a lejtés változása elkerülhetetlen, az olyan legyen, hogy az akadálytalan látás távolsága azaz a beláthatóság legalább az alábbi mértékű legyen: • a futópálya felett 3 méter magasságból bármely más pont felett 3 méter magasságra legalább a futópálya teljes hosszának fele, ha a kód-betű C, D, E vagy F; • a futópálya felett 2 méter magasságból bármely más pont felett 2 méter magasságra legalább a futópálya teljes hosszának fele, ha a kód-betű B; és • a futópálya felett 1.5 méter magasságból bármely más pont felett 1.5 méter magasságra legalább a futópálya teljes hosszának fele, ha a kód-betű A. Megjegyzés: Fontolják meg az akadálytalan látás távolság (beláthatóság) biztosítását a futópálya teljes hosszában ott, ahol egy önálló futópálya mellett annak teljes hosszában párhuzamos gurulóút nem áll rendelkezésre. Ahol a repülőtéren keresztező futópályák helyezkednek el, az üzemeltetés biztonsága szempontjából a keresztezés területén további láthatósági követelményeket is figyelembe kell venni. Lásd Repülőtér Tervezési Kézikönyv 1. Rész. 3.1.18 A lejtés változások közötti távolság Ajánlás —A futópálya mentén egymáshoz közel levő lejtések észrevehető változásai, vagy hullámzásai kerülendők. A két egymást követő ív keresztezési pontjai közötti távolság ne legyen kevesebb, mint a következő érték:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes